CELEX: 52020DP0349
Language: bg
Date: 2020-12-15 00:00:00
Title: Решение на Европейския парламент да не се представят възражения срещу проекта на регламент на Комисията за изменение на приложение XIV към Регламент (ЕО) № 1907/2006 на Европейския парламент и на Съвета по отношение на групата вещества 4-(1,1,3,3-тетраметилбутил)фенол, етоксилиран (която обхваща ясно определени вещества и вещества с неизвестен или променлив състав, продукти от сложни реакции или биологични материали, полимери и хомолози) (D070073/02 — 2020/2898(RPS))

29.10.2021   
            
            
               BG
            
            
               Официален вестник на Европейския съюз
            
            
               C 445/182
            
         
      P9_TA(2020)0349
      Непредставяне на възражения срещу мярка за изпълнение: група вещества 4-(1,1,3,3-тетраметилбутил)фенол, етоксилиран
      Решение на Европейския парламент да не се представят възражения срещу проекта на регламент на Комисията за изменение на приложение XIV към Регламент (ЕО) № 1907/2006 на Европейския парламент и на Съвета по отношение на групата вещества 4-(1,1,3,3-тетраметилбутил)фенол, етоксилиран (която обхваща ясно определени вещества и вещества с неизвестен или променлив състав, продукти от сложни реакции или биологични материали, полимери и хомолози) (D070073/02 — 2020/2898(RPS))
      (2021/C 445/22)
      
         Европейският парламент,
      
                  —
               
               
                  като взе предвид проекта на регламент на Комисията за изменение на приложение XIV към Регламент (ЕО) № 1907/2006 на Европейския парламент и на Съвета по отношение на групата вещества 4-(1,1,3,3-тетраметилбутил)фенол, етоксилиран (която обхваща ясно определени вещества и вещества с неизвестен или променлив състав, продукти от сложни реакции или биологични материали, полимери и хомолози) (D070073/02,
               
            
                  —
               
               
                  като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (1), и по-специално членове 58 и 131 от него,
               
            
                  —
               
               
                  като взе предвид становището, дадено на 20 ноември 2020 г. от комитета, посочен в член 133 от горепосочения регламент,
               
            
                  —
               
               
                  като взе предвид писмото на Комисията от 23 ноември 2020 г., с което последната отправя искане към Европейския парламент да заяви, че не се противопоставя на проекта на регламент,
               
            
                  —
               
               
                  като взе предвид писмото от 2 декември 2020 г. на комисията по околна среда, обществено здраве и безопасност на храните до председателя на Съвета на председателите на комисии,
               
            
                  —
               
               
                  като взе предвид член 5а, параграф 3 от Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (2),
               
            
                  —
               
               
                  като взе предвид член 112, параграф 4, буква г) и член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение на комисията по околна среда, обществено здраве и безопасност на храните,
               
            
                  —
               
               
                  като взе предвид обстоятелството, че не са представени възражения в срока, предвиден в член 111, параграф 6, трето и четвърто тире от своя Правилник за дейността, който срок изтече на 15 декември 2020 г.,
               
            
                  А.
               
               
                  като има предвид, че групата вещества 4-(1,1,3,3-тетраметилбутил)фенол, етоксилиран („групата вещества“) отговаря на критериите, определени в член 57, буква е) от Регламент (ЕО) № 1907/2006, и е включена в приложение XIV към посочения регламент; като има предвид, че крайният срок за получаване на заявления за групата вещества беше 4 юли 2019 г., а предвидената дата на забрана е 4 януари 2021 г;
               
            
                  Б.
               
               
                  като има предвид, че групата вещества се употребява за производството на комплекти за инвитро диагностика и за разработването на ваксини за борба с COVID-19, както и евентуално за производството на такива ваксини; като има предвид, че поради това е от първостепенно значение да се гарантира, че групата вещества ще може да продължи да се използва за конкретни цели, а именно за диагностициране, лечение или профилактика на COVID-19 след 4 януари 2021 г. като извънредна мярка за защита на общественото здраве;
               
            
                  В.
               
               
                  като има предвид, че на 27 ноември 2020 г. Комисията предаде на Парламента проекта на регламент на Комисията, с което беше открит периодът за контрол, през който Парламентът може да повдигне възражения срещу този регламент;
               
            
                  Г.
               
               
                  като има предвид, наред с другото, че проектът на регламент на Комисията предвижда отлагане на крайния срок за получаване на заявления за групата вещества до дата, която е 18 месеца след влизането в сила на посочения регламент, за да се даде възможност да бъдат подготвени заявленията за разрешение за определени употреби, и съответно предвижда също така отлагане на датата на забрана за групата вещества до дата, която е 36 месеца след влизането в сила на регламента;
               
            
                  Д.
               
               
                  като има предвид, че настоящият регламент следва да влезе в сила по спешност и да се прилага с обратно действие от 4 юли 2019 г., за да се избегне прекъсване на периода, през който заявленията за употреба на групата вещества за научни изследвания, разработване и производство на лекарствени продукти, медицински изделия или принадлежности за тях, включително ин витро диагностични медицински изделия, във връзка с използването им за диагностициране, лечение или профилактика на COVID-19, и употребата ѝ за такива медицински изделия или принадлежности, могат да бъдат надлежно подадени, така че употребата да бъде включена в разпоредбата по член 56, параграф 1, буква г) от Регламент (ЕО) № 1907/2006;
               
            
                  Е.
               
               
                  като има предвид, че настоящото решение представлява извънредна мярка за опазване на общественото здраве, предназначена да гарантира, че групата вещества може да продължи да се използва за конкретни цели, а именно за диагностициране, лечение или профилактика на COVID-19, след 4 януари 2021 г.;
               
            
               
                  1.
               
               
                  заявява, че не представя възражения срещу проекта на регламент на Комисията;
               
            
               
                  2.
               
               
                  възлага на своя председател да предаде настоящото решение на Комисията и, за сведение, на Съвета.
               
            
         (1)  ОВ L 396, 30.12.2006 г., стр. 1.
      
         (2)  ОВ L 184, 17.7.1999 г., стр. 23.